paragraph_text: Finale UEFA Lige prvaka 2021. bila je finalna utakmica UEFA Lige prvaka 2020./21., ukupno 66. sezone najjačeg europskog klupskog natjecanja koje se organizira pod okriljem UEFA-e, a 29. sezone od reformiranja natjecanja iz Kupa prvaka u UEFA Liga prvaka. Finale je odigrano na Estádiju do Dragãu u Portu, Portugal, 29. svibnja 2021. godine, između dva engleska kluba: Manchester Cityja (čije je ovo prvo europsko finale) i Chelseaja (čije je ovo treće europsko finale).